**Аляксей Рыас** (нар. 14 мая 1987, Мінск) — беларускі футбаліст перуанскага паходжання, абаронца і паўабаронца клуба «СДЮШАР Дынама» з Мінска. Ігрок нацыянальнай зборнай Беларусі (2016—2018).

Клубная кар’ера
---------------

Пачаў займацца футболам у Мінску, але першым прафесійным клубам стаў салігорскі «Шахцёр», за які выступаў з 2005 года. З 2007 года стаў прыцягвацца да асноўнага складу, Спачатку звычайна выхадзіў на замену, а з 2011 годзе стаў трывала з’яўляцца ў стартавым складзе. У «Шахцёры» гуляў на пазіцыі флангавага (левага або правага) паўабаронцы, дзе чаргаваўся з Сяргеем Балановічам і Паўлам Сітко.

У снежні 2013 года падоўжыў кантракт з гарнякамі. У сезоне 2014 працягваў трывала гуляць у аснове, звычайна на пазіцыі левага паўабаронцы, але часам апускаўся да абаронцы.

У снежні 2014 года перайшоў у барысаўскі БАТЭ. Сезон 2015 распачаў, выходзячы на замену, пазней стаў з’яўляцца і ў стартавым складзе. Пачатак сезона 2016 прапусціў з-за траўмы, пасля аднаўлення стаў выхадзіць на замену, а ў ліпені 2016 года замацаваўся ў стартавым складзе барысаўчан. У сезоне 2017 стаў выступаць на пазіцыі правага абаронцы, у ліпені атрымаў траўму, а праз месяц вярнуўся ў стартавы склад. Пачатак сезона 2018 прапусціў з-за траўмы, у чэрвені вярнуўся ў стартавы склад.

У сезоне 2019 заставаўся іграком стартавага складу, толькі ў маі і з кастрычніка не гуляў з-за траўм. У снежні 2019 года стала вядома, што Рыас пакідае БАТЭ.

У студзені 2020 года падпісаў кантракт з мінскім «Дынама». У сезоне 2020 трывала выхадзіў у стартавым складзе каманды, аднак у студзені 2021 года быў пераведзены ў дубль і перастаў з’яўляцца на полі. Большую частку сезона 2021 правёў у дублі, толькі з верасня зноў стаў часам прыцягвацца да асноўнай каманды. У снежні 2021 года па заканчэнні кантракта пакінуў сталічны клуб.

У ліпені 2022 года далучыўся да «СДЮШАР Дынама» ў Другой лізе.

Міжнародная кар’ера
-------------------

У пачатку 2016 года цікавасць да Рыаса сталі праяўляць функцыянеры нацыянальнай зборнай Перу, але паўабаронца так і не згуляў за паўднёваамерыканскую каманду. 31 жніўня 2016 года дэбютаваў у нацыянальнай зборнай Беларусі ў таварыскім матчы супраць Нарвегіі (1:0).

Сям’я
-----

Бацька — перуанец, маці — беларуска (таму Аляксей мае двайное грамадзянства). Мае родзічаў у Перу.

Дасягненні
----------

* Беларусь 01Чэмпіён Чэмпіён Беларусі (4): 2015, 2016, 2017, 2018
* Беларусь 02Сярэбраны прызёр Срэбраны прызёр чэмпіянату Беларусі (5): 2010, 2011, 2012, 2013, 2019
* Беларусь 03Бронзавы прызёр Бронзавы прызёр чэмпіянату Беларусі (4): 2006, 2007, 2014, 2021
* Беларусь Уладальнік Кубка Беларусі (2): 2014, 2015
* Беларусь Уладальнік Суперкубка Беларусі (3): 2015, 2016, 2017
* Беларусь У спісе 22 найлепшых футбалістаў чэмпіянату Беларусі (2): 2016, 2017

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2005 | дубль | Шахцёр | Беларусь | 26 | 1 |
| 2006 | Д1 | Шахцёр | Беларусь | 1 | 0 |
| 2007 | Д1 | Шахцёр | Беларусь | 20 | 1 |
| 2008 | Д1 | Шахцёр | Беларусь | 19 | 2 |
| 2009 | Д1 | Шахцёр | Беларусь | 14 | 1 |
| 2010 | Д1 | Шахцёр | Беларусь | 26 | 4 |
| 2011 | Д1 | Шахцёр | Беларусь | 22 | 2 |
| 2012 | Д1 | Шахцёр | Беларусь | 27 | 7 |
| 2013 | Д1 | Шахцёр | Беларусь | 30 | 8 |
| 2014 | Д1 | Шахцёр | Беларусь | 30 | 6 |
| 2015 | Д1 | БАТЭ | Беларусь | 20 | 5 |
| 2016 | Д1 | БАТЭ | Беларусь | 24 | 2 |
| 2017 | Д1 | БАТЭ | Беларусь | 24 | 3 |
| 2018 | Д1 | БАТЭ | Беларусь | 20 | 2 |
| 2019 | Д1 | БАТЭ | Беларусь | 17 | 0 |
| 2020 | Д1 | Дынама | Беларусь | 25 | 0 |
| 2021 | Д1 | Дынама | Беларусь | 2 | 0 |
|

Зноскі
------

1. ↑  Aleksey Rios // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Alexei Rios // FBref.com<a href='https://wikidata.org/wiki/Track:Q56239490'></a>
3. ↑
4. ↑  Алексей Риос продлил контракт с "Шахтером"
5. ↑  Алексей Риос перешел в БАТЭ
6. ↑  Риос покидает БАТЭ
7. ↑  Алексей Риос стал игроком минского "Динамо"
8. ↑  Минское "Динамо" вышло из отпуска. Риос в дубле, Дингу и Сухоцкого хотят продлить
9. ↑  Риос, Плотников, Динга и еще три игрока покинули минское "Динамо"
10. ↑  Алексей Риос возобновит карьеру во второй лиге
11. ↑  Алексей Риос: "Сборная Перу? Надеюсь, вскоре настанет пора и какой-то конкретики"

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | AS.com · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол · УЕФА |